|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Për disa shtesa dhe ndryshime në Ligjin Nr. 163/2014 “Për Urdhrin e Punonjësve Socialë në Republikën e Shqipërisë” , i ndryshuar | |
| **MINISTRIA UDHËHEQËSE** | Ministria e Shëndetësisë dhe Mbrojtjes Sociale | |
| **FAZA E POLITIKËS/VLERËSIMIT TË NDIKIMIT** | Zhvillim | |
| **BURIMI I PROPOZIMIT TË POLITIKËS** | I brendshëm (dhe i jashtëm? Kërkesë nga grupet e interesit) | |
| **DIREKTIVË/RREGULLORE E BE-së** | Jo | |
| **PUBLIKIMET DHE STRATEGJITË E LIDHURA** |  | |
| **DATA E KONSULTIMIT PUBLIK** | 11 shtator 2018 | |
| **DATA E VLERËSIMIT TË NDIKIMIT** |  | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** |  | |
| **NUMRI I VLERËSIMIT TË NDIKIMIT** |  | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Bora Kola  [Bora.kola@shendetesia.gov.al](mailto:Bora.kola@shendetesia.gov.al)  +355696684984 | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja e qeverisë?*  Problemi për të cilin propozohet kjo politikë lind nga zbatimi në praktikë i Ligjit Nr. 163/2014 “Për Urdhrin e Punonjësve Socialë në Republikën e Shqipërisë”, i cili duke mos parashikuar në mënyrë të qartë kriteret e diplomimit që duhet të ketë një punonjës social dhe dispozita për rregullimin e licencimit të punonjësve socialë që tashmë e ushtrojnë këtë profesion por nuk plotësojnë kriterin e diplomimit krijon një situatë të pafavorshme për këta të fundit dhe cënon cilësinë e ofrimit të shërbimit nga persona profesionistë. | | |
| **OBJEKTIVAT**  *Cilat janë objektivat dhe efektet e synuara të propozimit?*   1. Rregullimi i procesit të anëtarësimit të punonjësve socialë në Urdhrin e Punonjësit Social (duke riformuluar kriterin e diplomimit.) 2. Sigurimi i një përfaqësimi më cilësor në Këshillin Kombëtar të Urdhrit, të Punonjësit Social (duke shtuar kritere të reja për personat që kandidojnë për këtë anëtarësi.) 3. Rregullimi i procedures kalimtare për personat që e ushtrojnë tashmë profesionin e punonjësit social por që nuk përmbushin kriterin e të zotëruarit diplomën e studimeve të larta “Bachelor” në punë sociale dhe “Master Shkencor/Profesional” në fushën e punës sociale ose ekuivalente me të sipas legjislacionit në fuqi për arsimin e lartë. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  *Për të realizuar objektivat janë marrë në konsideratë opsionet e mëposhtme:*  **Opsioni 0**, ruajtja e status quo-së implikon mbajtjen në fuqi të ligjit aktual. Ky opsion është opsioni i cili nuk ka asnjë kosto shtesë për institucionit dhe personat që do të hartojnë ndryshimet e propozuara por lë të rregulluar pjesërisht kriteret e anëtarësimit të punonjësve në Urdhër dhe kjo i pamundëson ata të licencohen dhe ushtrojnë profesionin e tyre. Gjithashtu, mosndërhyrja në ligjin aktual, lë pa rregulluar dhe kriteret e të qënit anëtar në Këshillit Kombëtar të Punonjësit Social, duke lejuar që kandidaturat dhe përzgjedhjet të jenë me risk  **Opsioni 1**, hartimi i një ligji të ri. Ky është opsioni i cili ka kosto të lartë për realizimin e tij, qoftë për institicionin dhe personat që do të hartojnë ligjin pasi procesi do të jetë më i gjatë dhe do të përfshijë më shumë aktorë. Nuk është një opsion i preferuar, pasi problemet e sipër përmendura në lidhje me anëtarësimin e punonjësve socialë në Urdhër dhe më pas licencimin e tyre nuk janë tërësisht të parregulluara në ligjin aktual. Ligji parashikon parimet dhe rregullat e ushtrimit të profesionit si dhe mekanizmat për kontrollin e cilësisë prandaj nuk është e nevojshme ndërhyrja rrënjësore. Ndryshimet synojnë përmirësimin dhe jo riformatim e sistemit të punësimit dhe kontrollit të punonjësve sociale  **Opsioni 2,** bërja e ndryshimeve në ligjin aktual përfshin qartësimin e llojit të diplomës së vlefshme për ushtrimin e profesionit të punonjësit social, dispozita për rregullimin e licencimit të punonjësve socialë që tashmë e ushtrojnë këtë profesion por nuk plotësojnë kriterin e diplomimit dhe shtimin e kritereve për anëtarin në Këshillin Kombëtar të Urdhrit. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  Ndikimet që priten të vijnë nga ndryshimet e propozuara në këtë politikë janë kryesisht cilësore. Me anëtë tyre synohet:   1. **Rregullimi i procesit të anëtarësimit të punonjësve socialë në Urdhrin e Punonjësit Social e për rrjedhojë, duke riformuluar kriterin e diplomimit.**   Me anë të kësaj politike propozojmë që kriteri i diplomimit të jetë: “të zotërojnë diplomën e studimeve të larta “Bachelor” në punë sociale dhe “Master Shkencor/Profesional” në fushën e punës sociale ose ekuivalente me të sipas legjislacionit në fuqi për arsimin e lartë, lëshuar nga institucionet e arsimit të lartë, brenda apo jashtë vendit, të njohura nga ministria përgjegjëse për arsimin”. Me anë të këtij ndryshimi pritet të rritet cilësia e ofrimit të shërbimeve në fushën e punës sociale, sidomos në atë të shërbimeve sociale, pasi do të ofrohet nga persona të diplomuar dhe kualifikuar për to.  Gjithashtu, synohet të shtohen dispozita për rregullimin e licencimit të punonjësve socialë që tashmë e ushtrojnë këtë profesion por nuk plotësojnë kriterin e diplomimit për të minimizuar riskun e diskriminimit ndërmjet personave që kanë fituar diplomën sipas dy sistemeve të ndryshme të ciklit të studimeve.   1. **Sigurimi i një përfaqësimi më cilësor në Këshillin Kombëtar të Urdhrit, të Punonjësit Social, duke shtuar kritere të reja për personat që kandidojnë për këtë anëtarësi.**   Ligji Nr. 163/2014 “Për Urdhrin e Punonjësve Socialë në Republikën e Shqipërisë”,i ndryshuar parashikon, në nenin 13 të tij, funksionet e Këshillit Kombëtar të Urdhrit, i cili si organ ekzekutiv, ndër të tjera ka dy funksione tejet të rëndësishme lidhur me ushtrimin e këtij profesioni:  Së pari miraton Kodin Deontologjik të punonjësit social dhe së dyti, ngre grupe pune ad hoc për kryerjen e kontrolleve për ushtrimin e profesioneve të punonjësit social. Kësisoj, është e nevojshme që anëtarët të cilët vendosin për këto funksione ,duhet të jenë të përgatitur teorikisht, të kenë përvojë në zbatimin dhe problematikat e këtij profesioni si dhe të mos kenë masa disiplinore.  Me anë të këtij ndryshimi, pritet që rritja e nivelit të përfaqësimi në Këshill të sjellë ushtrim më të mirë të funksioneve të tij e për rrjedhojë të rrisë dhe nivelin e ofrimit të shërbimit publik me anë të kontrolleve të mirëmenaxhuara.  **3.Rregullimi i procedures kalimtare për personat që e ushtrojnë tashmë profesionin e punonjësit social por që nuk përmbushin kriterin e të zotëruarit diplomën e studimeve të larta “Bachelor” në punë sociale dhe “Master Shkencor/Profesional” në fushën e punës sociale ose ekuivalente me të sipas legjislacionit në fuqi për arsimin e lartë.**  Në nenin 5 të këtij projektligji është riformuluar neni 19 “Dispozitat kalimtare” ku përcaktohen kritere të veçanta për individët, që në momentin e hyrjes në fuqi të këtij ligji, ushtrojnë ose kanë ushtruar profesionin e punonjësit social për një periudhë të gjatë (sipas kategorive të ndryshme bazuar në vitet e eksperiencës), por nuk plotësojnë kriterin e vendosur në nenin 1 të këtij projektligji. Këta individë bëhen anëtarë të urdhrit të Punonjësit Social vetëm pas dhënies me sukses të provimit të shtetit, me përjashtim të drejtuesve të departamentit të punës sociale për të paktën një mandat të plotë. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Asnjë nga opsionet nuk ka ndikim me vlerë monetare të përcaktuar mbi buxhetin e shtetit pasi Urdhri i Punonjësve Socialë (institucioni i cili fuqizohet me anë të ndryshimeve të propozuara) është ent publik jobuxhetor i pavarur, sipas përcaktimeve në nenin 5, të Ligjit Nr. 163/2014 “Për Urdhrin e Punonjësve Socialë në Republikën e Shqipërisë” , i ndryshuar.  Si i tillë, ai ka burimet e tij financiare të përbëra nga kuotizacionet e anëtarëve, tarifat e vendosura për aktet dhe dokumentet e lëshuara nga Urdhri dhe donacione të ndryshme të ligjshme.  Opsioni 2 është opsioni më i volitshëm pasi politika e propozuar nuk synon të ndryshojë parimet thelbësore të ushtrimit të profesionit të punonjësit social dhe as mënyrën e organizimit dhe funksionimit të Urdhrit të Punonjësit Social. Me anë të saj, kërkohet të rritet vlerësimi për punën e punonjësit social duke vendosur si kriter përfundimin e ciklit të studimeve Bachelor dhe Master në fushën e punës sociale për t’u anëtarësuar në Urdhër. Gjithashtu, me qëllim kontrollin e cilësisë së prurjeve të punonjësve sociale, anëtarëve të Këshillit Kombëtar u shtohen kritere të reja për t’u përmbushur, duke siguruar garantim të gjykimeve profesionale.   |  |  |  | | --- | --- | --- | | **Viti 2019** | **Viti 2020** | **Viti 2021** | | **0** | **0** | **0** | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Ky projektpropozim është konsultuar përmes faqes elektronike zyrtare të Ministrisë së Shëndetësisë dhe Mbrojtjes Sociale dhe me anë të një tryeze të rrumbullakët, në datën 11 shtator 2018, me përfaqësuesit e departamenteve të Punonjësve Socialë.  Sugjerimet lidhur me ndryshimet kanë qenë:  1. Lidhur me Nenin 14, ku shtohet si kriter në përzgjedhjen e kryetarit të urdhërit, kriteri “të kenë jo më pak se pesë vjet përvojë në ushtrimin e profesionit të punonjësit social”, nga një vit që është në ligjin ekzistues.  Ky sugjerim u pranua nga hartuesit e projektligjit.  2. Riformulimi i neni 19 “Dispozitat kalimtare” ku përcaktohen kritere të veçanta për individët, që në momentin e hyrjes në fuqi të këtij ligji, ushtrojnë ose kanë ushtruar profesionin e punonjësit social për një periudhë të gjatë (janë disa kategori të ndryshme), por nuk plotësojnë kriterin e vendosur në nenin 1 të këtij projektligji. Këta individë bëhen anëtarë të urdhrit të Punonjësit Social vetëm pas dhënies me sukses të provimit të shtetit.  Ky sugjerim u pranua nga hartuesit e projektligjit. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Për zbatimin dhe monitorimin e kësaj politike ngarkohet Ministria përgjegjëse për çështjet sociale.  Fillimisht, duhet sqaruar se Urdhri i Punonjësve Socialë (institucioni i cili fuqizohet me anë të ndryshimeve të propozuara) është ent publik jobuxhetor i pavarur, sipas përcaktimeve në nenin 5, të Ligjit Nr. 163/2014 “Për Urdhrin e Punonjësve Socialë në Republikën e Shqipërisë” , i ndryshuar.  Si i tillë, ai është i pavarur nga ministria përgjegjëse për çështjet sociale qoftë administrativisht, qoftë financiarisht. Urdhri i Punonjësve Socialë ka buxhetin e tij, të cilin e miraton dhe e administron Këshilli Kombëtar në përputhje me rregullat financiare në fuqi dhe me rregulloren e brendshme për veprimtarinë financiare të Urdhrit, të miratuar nga ky Këshill.  Në ligjin aktual përcaktohen disa mekanizma me anë të të cilave Ministria për çështjet sociale monitoron Urdhrin e Punonjësve Sociale, të cilat janë:   1. Urdhri i Punonjësve Socialë informon çdo 6 muaj ministrinë përgjegjëse për çështjet sociale, lidhur me anëtarësimet, gjykimet disiplinore dhe ecurinë e tyre në të gjitha shkallët e gjykimit profesional. 2. Inspektoratet në fushën e përgjegjësisë shtetërore të ministrisë përgjegjëse për çështjet sociale, bashkëpunojnë me Urdhrin gjatë ushtrimit të funksionit të tij. 3. Ministria e përgjegjëse për çështjet sociale bashkëpunonon me Urdhrin për hartimin e projektakteve ligjore dhe nënligjore, si dhe dokumenteve të rëndësishme në fushën e shërbimeve sociale dhe punës sociale.   Gjithashtu, ligji aktual përcakton se ministria përgjegjëse për çështjet sociale dërgon një përfaqësues të sajin në Këshillin Kombëtar të Urdhrit, i cili si organi ekzekutiv i Urdhrit kryen një sërë funksionesh për mbarëvajtjen e punës së tij dhe rregullimit të profesionit të punonjësit social.  Ndryshimet sipas politikës së propozuar riformulojnë disa kompetenca të tjera të Mnistrisë përgjegjëse për çështjet sociale si:   1. Ngritja, me urdhër, e një komisioni të përkohshëm për organizmin e zgjedhjeve të para të urdhrit dhe përcaktimin, me udhëzim, të kompetencave dhe veprimtarisë së tij. 2. Hartimi i kritereve për regjistrimin e profesionit të punonjësit social në listën e profesioneve të rregulluara, të cilat miratohen më pas me vendim të Këshillit të Ministrave. | | |

**PJESA 2: BAZA KRYESORE E ANALIZËS DHE E PROVAVE**

# 

# Historik

* **Jepni kontekstin e politikës**

Ligji Nr. 163/2014 “Për Urdhrin e Punonjësve Socialë në Republikën e Shqipërisë” , i ndryshuar, është miratuar me qëllimin për të për të rregulluar më mirë profesionin e punonjësit social, duke arritur një përputhshmëri të plotë dhe me ligjet që rregullojnë profesionet e tjera, si ai i psikologut. Qëllimi i këtij ligji është përcaktimi i kritereve për ushtrimin e profesionit të punonjësit social, garantimi i standardeve etiko-profesionale në ushtrimin e këtij profesioni, në mbrojtje të interesit publik, duke respektuar parimin e autonomisë së profesionit të punonjësit social dhe e shtrin veprimtarinë e tij në të gjithë territorin e vendit, duke u zbatuar për të gjithë punonjësit socialë që ushtrojnë profesionin në Republikën e Shqipërisë, qoftë në sistemin publik dhe në atë privat.

Krijimi i Urdhrit të Punonjësve Sociale, si një ent publik, jobuxhetor dhe i pavarur e forcon edhe më shumë rolin tonë si punonjës social, pasi me antë të kontrollit prej tij që nga licencimi e duke vazhduar me raportimin e procedimet disiplinore etj garantohet që shërbimet ndaj klientit të kenë cilësinë e duhur.

Me anë të këtij rregullimi ligjor rritet dhe monitorohet përgjegjshmëria e të gjithë aktorëve që kontribuojnë në fushën e përkujdesit social, duke filluar që nga niveli bazë, pra ai i vetë punonjësit social (i cili duhet të përmbushë kriteret për licencim si dhe t’i mbajë e rrisë standartet) por edhe të aktorëve në nivele më të larta si Urdhri apo ministritë e linjës.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët***
* ***Vlerësoni nëse problemi mund të trajtohet ose jo përmes një ndryshimi të politikave*.**

**Problemi për të cilin propozohet kjo politikë lind nga zbatimi në praktikë i Ligjit Nr. 163/2014 “Për Urdhrin e Punonjësve Socialë në Republikën e Shqipërisë”, i cili duke mos parashikuar në mënyrë të qartë kriteret e diplomimit që duhet të ketë një punonjës social dhe duke mos përcaktuar kritere të prera për anëtarët e Këshillit Kombëtar të Urdhrit, mund të cënojë cilësinë e prurjeve të punonjësve socialë dhe për rrjedhojë cilësinë e shërbimit ndaj klientit.**

**Nga zbatimi në praktikë kanë lindur disa problematika të cilat shkurtimisht janë:**

**1. Kriteti i zotërimit të diplomës ka patur paqartësi në dy drejtime:**

**Së pari, ai ka qenë formuluar si: “të kenë diplomën e punonjësit social, sipas përcaktimeve të legjislacionit në fuqi për arsimin e lartë në Republikën e Shqipërisë”, ç’ka nuk përcaktonte qartë modelin e fitimit të dijeve. Shqipëria zbaton sistemin e studimeve universitare sipas Kartës së Bolonjës, pra, ciklin e studimeve Bachelor dhe Master dhe duke mos e përcaktuar konkretisht çfarë lloji diplome parimisht mund të cënohej cilësia e prurjeve të punonjësve socialë.**

**Së dyti, duke mos parashikuar dispozita kalimtare për personat që e ushtrojnë këtë profesion pas fitimit të diplomës me anë të një sistemi tjetër të studimeve, nuk mund të licencoheshin nga Urdhri.**

**2. Nuk ka parashikuar kritere për anëtarësim në Këshillin Kombëtar të Urdhrit, duke patur riskun që potencialisht, të mos kishte anëtarë të nivelit të lartë profesional, në pozicion vendimarrës.**

Ky problem shtrihet për të gjithë personat që ushtrojnë profesionin e punonjësit social, qoftë në struktura publike por dhe në ato private. Kryesisht, ka efekt negativ te personat që e ushtrojnë këtë profesion por jo sipas kriterit të diplomës së fituar më anë të sistemit Bachelor dhe Master por sipas sistemit të mëparshme dhe që nuk janë licencuar ende.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë*.

Qeveria planifikon të ndërhyjë për zgjidhjen e këtij problemi pasi profesioni i punonjësit social është i një rëndësie madhore për zhvillimin shoqëror. Ai synon zhvillimin, kohezionin social dhe drejtësinë sociale si dhe fuqizimi dhe pavarësimi i njerëzve dhe kësisoj është jetik për mirëqenien sociale dhe shëndetin emocional të popullatës që jeton në Shqipëri.

Me anë të kësaj politike, Qeveria synon të rregullojë procesin e anëtarësimit të punonjësve socialë në Urdhrin e Punonjësit Social (duke riformuluar kriterin e diplomimit dhe parashikuar dispozita kalimtare për personat që kanë pëvojën profesionale por jo kriterin e diplomimit) si dhe të sigurojë përfaqësim cilësor në Këshillin Kombëtar të Urdhrit, të Punonjësit Social (duke shtuar kritere të reja për personat që kandidojnë për këtë anëtarësi). Të gjitha këto i shërbejnë përmirësimit të ofrimit të këtij shërbimi nga ana e punonjësve dhe procedimi i personave të cilët nuk i përmbushin standartet e ofrimit të tij.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë*.

# 1.Rregullimi i procesit të anëtarësimieve të reja të punonjësve socialë në Urdhrin e Punonjësit Social.

# 2.Rritja e nivelit të përfaqësimit në Këshillin Kombëtar të Urdhrit, të Punonjësit Social, nëpërmjet vendosjes së standartëve për personat që aplikojnë për të qenë anëtar.

# 3.Rregullimi i procedures kalimtare për personat që e ushtrojnë tashmë profesionin e punonjësit social por që nuk përmbushin kriterin e të zotëruarit diplomën e studimeve të larta “Bachelor” në punë sociale dhe “Master Shkencor/Profesional” në fushën e punës sociale ose ekuivalente me të sipas legjislacionit në fuqi për arsimin e lartë.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura*.

**Opsioni 0**, ruajtja e status quo-së implikon mbajtjen në fuqi të ligjit aktual. Ky opsion është opsioni i cili nuk ka asnjë kosto shtesë për institucionit dhe personat që do të hartojnë ndryshimet e propozuara por lë të rregulluar pjesërisht kriteret e anëtarësimit të punonjësve në Urdhër dhe kjo i pamundëson ata të licencohen dhe ushtrojnë profesionin e tyre. Gjithashtu, mosndërhyrja në ligjin aktual, lë pa rregulluar dhe kriteret e të qënit anëtar në Këshillit Kombëtar të Punonjësit Social, duke lejuar që kandidaturat dhe përzgjedhjet të jenë me risk

**Opsioni 1**, hartimi i një ligji të ri. Ky është opsioni i cili ka kosto të lartë për realizimin e tij, qoftë për institicionin dhe personat që do të hartojnë ligjin pasi procesi do të jetë më i gjatë dhe do të përfshijë më shumë aktorë. Nuk është një opsion i preferuar, pasi problemet e sipër përmendura në lidhje me anëtarësimin e punonjësve socialë në Urdhër dhe më pas licencimin e tyre nuk janë tërësisht të parregulluara në ligjin aktual. Ligji parashikon parimet dhe rregullat e ushtrimit të profesionit si dhe mekanizmat për kontrollin e cilësisë prandaj nuk është e nevojshme ndërhyrja rrënjësore. Ndryshimet synojnë përmirësimin dhe jo riformatim e sistemit të punësimit dhe kontrollit të punonjësve sociale

# Opsioni 2, bërja e ndryshimeve në ligjin aktual përfshin qartësimin e llojit të diplomës së vlefshme për ushtrimin e profesionit të punonjësit social.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Subjektet të cilat preken nga kjo politikë janë:

1. Punonjësit socialë që nuk janë licencuar ende nga Urdhri i Punonjësve Sociale sepse nuk përmbushin kriterin e diplomimit por kanë përvojë pune në profesion;

2. Punonjësit socialë të cilët do të anëtarësohen në vijim në Urdhrin e Punonjësve Sociale;

3. Urdhri i Punonjësve Sociale dhe strukturat e tij të brendshme (Kryetari dhe Këshilli Kombëtar i Urdhrit)

**Ndikime të drejtëpërdrejta**

1. Rritja e cilësisë së ofrimit të shërbimeve në fushën e punës sociale, sidomos në atë të shërbimeve sociale, pasi do të ofrohet nga persona të diplomuar dhe kualifikuar për to.

2.Rritja e nivelit të përfaqësimit në Këshillin Kombëtar të Urdhrit, të Punonjësit Social,

3.Licencimi i personave që e ushtrojnë tashmë profesionin e punonjësit social por që nuk përmbushin kriterin e të zotëruarit diplomën e studimeve të larta “Bachelor” në punë sociale dhe “Master Shkencor/Profesional” në fushën e punës sociale ose ekuivalente me të sipas legjislacionit në fuqi për arsimin e lartë.

**Ndikime jo të drejtëpërdrejta**

1.Mbrojtja e zhvillimit, kohezionit social dhe drejtësisë sociale si dhe fuqizimi dhe pavarësimi i njerëzve, me anë të ofrimit të të shërbimit nga persona të kualifikuar dhe licencuar për këtë shërbim.

**Kufizimet e analizës**

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

**Analiza me shumë kritere**

***Opsionet që merren në konsideratë janë****:*

Kriteret për vlerësimin e opsioneve dhe pesha e secilit sipas rëndësisë relative:

* Mbrojtja e zhvillimit, kohezionit social dhe drejtësisë sociale si dhe fuqizimi dhe pavarësimi i njerëzve – 2
* Hartimi dhe implementimi i politikës në një kohë të shkurtër – 3
* Fuqizimi i strukturës përgjegjëse për licencimin dhe monitorimin e zbatimi të standarteve të profesionit të punonjësit social – 1

Shkalla e performancës është nga 0 në 5, ku 0 përfaqëson opsionin më pak të preferuar dhe 5 atë më të preferuarin.

|  |  |  |  |  |
| --- | --- | --- | --- | --- |
| **Kriteret** | **Pesha** | **Opsioni 0** | **Opsioni 1** | **Opsioni 2** |
| Mbrojtja e zhvillimit, kohezionit social dhe drejtësisë sociale si dhe fuqizimi dhe pavarësimi i njerëzve | 2 | 1 (2) | 5 (10) | 5 (10) |
| Hartimi dhe implementimi i politikës në një kohë të shkurtër | 3 | 5 (15) | 0 (0) | 5 (15) |
| Fuqizimi i strukturës përgjegjëse për licencimin dhe monitorimin e zbatimi të standarteve të profesionit të punonjësit social | 1 | 0 (0) | 5 (5) | 5 (5) |
| **Pikët** |  | **17** | **15** | **30** |

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Për zbatimin dhe monitorimin e kësaj politike ngarkohet Ministria përgjegjëse për çështjet sociale.

Fillimisht, duhet sqaruar se Urdhri i Punonjësve Socialë (institucioni i cili fuqizohet me anë të ndryshimeve të propozuara) është ent publik jobuxhetor i pavarur, sipas përcaktimeve në nenin 5, të Ligjit Nr. 163/2014 “Për Urdhrin e Punonjësve Socialë në Republikën e Shqipërisë” , i ndryshuar.

Si i tillë, ai është i pavarur nga ministria përgjegjëse për çështjet sociale qoftë administrativisht, qoftë financiarisht. Urdhri i Punonjësve Socialë ka buxhetin e tij, të cilin e miraton dhe e administron Këshilli Kombëtar në përputhje me rregullat financiare në fuqi dhe me rregulloren e brendshme për veprimtarinë financiare të Urdhrit, të miratuar nga ky Këshill.

Në ligjin aktual përcaktohen disa mekanizma me anë të të cilave Ministria për çështjet sociale monitoron Urdhrin e Punonjësve Sociale, të cilat janë:

1. Urdhri i Punonjësve Socialë informon çdo 6 muaj ministrinë përgjegjëse për çështjet sociale, lidhur me anëtarësimet, gjykimet disiplinore dhe ecurinë e tyre në të gjitha shkallët e gjykimit profesional.
2. Inspektoratet në fushën e përgjegjësisë shtetërore të ministrisë përgjegjëse për çështjet sociale, bashkëpunojnë me Urdhrin gjatë ushtrimit të funksionit të tij.
3. Ministria e përgjegjëse për çështjet sociale bashkëpunonon me Urdhrin për hartimin e projektakteve ligjore dhe nënligjore, si dhe dokumenteve të rëndësishme në fushën e shërbimeve sociale dhe punës sociale.

Gjithashtu, ligji aktual përcakton se ministria përgjegjëse për çështjet sociale dërgon një përfaqësues të sajin në Këshillin Kombëtar të Urdhrit, i cili si organi ekzekutiv i Urdhrit kryen një sërë funksionesh për mbarëvajtjen e punës së tij dhe rregullimit të profesionit të punonjësit social.

Ndryshimet sipas politikës së propozuar riformulojnë disa kompetenca të tjera të Mnistrisë përgjegjëse për çështjet sociale si:

1. Ngritja, me urdhër, e një komisioni të përkohshëm për organizmin e zgjedhjeve të para të urdhrit dhe përcaktimin, me udhëzim, të kompetencave dhe veprimtarisë së tij.
2. Hartimi i kritereve për regjistrimin e profesionit të punonjësit social në listën e profesioneve të rregulluara, të cilat miratohen më pas me vendim të Këshillit të Ministrave.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre*

Me miratimin e kësaj politike do të arrihet rritja e cilësisë së ofrimit të shërbimeve nga punonjësit socialë.

Arritja e qëllimeve do të matet me anë të treguesve të mëposhtëm:

* Numri i punonjësve sociale të anëtarësuar në Urdhër dhe licencuar nga ky i fundit rishtazi, i matur në bazë 6 mujore, sipas përcaktimeve të nenit 9, të ligjit aktual;
* Numri total i llojit të shkeljeve dhe masat e dhëna nga procedimeve disiplinore.
* Frekuenca e masave disiplinore të vendosura nga procedimi disiplinor për çdo punonjës social.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** |  |  |  |  |  |  |  |  |  |  |
| Kosto për buxhetin – një here |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një here |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
|  |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

**Tabelë: Vlera aktuale neto në total e çdo opsioni**

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

**MINISTËR**

**OGERTA MANASTIRLIU**